Bažnyčia Vėlio ežere
Prie vieškelio Vidžiai-Švenčionys yra Velionių kaimas. Netoli kaimo yra ežeras, vadinamas Vėliu. Senelis pasakoja, kad kažkada labai seniai vietoj to ežero buvęs kalnas, ant kurio stovėjo bažnyčia. Vieną kartą pro tą bažnyčią ėjo moteris. Ji, beeidama į kalną, labai pavargo ir pasakė, kad šis kalnas prasmegtų į žemes. Vos tik ji tai ištarė, toje vietoje tuoj atsirado ežeras.

Dar senelio atmintyje būdavo sekmadieniais dvyliktą valandą girdėtis ežero gilumoj skambinant varpais.

Padavimai
Padavimai apie bažnyčias